CELEX: 62019TN0007
Language: ro
Date: 2019-01-04 00:00:00
Title: Cauza T-7/19: Acțiune introdusă la 4 ianuarie 2019 – Scandlines Danmark și Scandlines Deutschland/Comisia

25.2.2019   
            
            
               RO
            
            
               Jurnalul Oficial al Uniunii Europene
            
            
               C 72/41
            
         
      Acțiune introdusă la 4 ianuarie 2019 – Scandlines Danmark și Scandlines Deutschland/Comisia
      (Cauza T-7/19)
      (2019/C 72/53)
      Limba de procedură: engleza
      
         Părțile
      
      
         Reclamante: Scandlines Danmark ApS (Copenhaga, Danemarca) și Scandlines Deutschland GmbH (Hamburg, Germania) (reprezentant: L. Sandberg-Mørch, avocat)
      
         Pârâtă: Comisia Europeană
      
         Concluziile
      
      Reclamantele solicită Tribunalului:
      
                  —
               
               
                  anularea deciziei atacate C(2018) 6268 final din 28 septembrie 2018 privind ajutorul de stat SA.51981 (2018/FC);
               
            
                  —
               
               
                  obligarea Comisiei la suportarea cheltuielilor de judecată.
               
            
         Motivele și principalele argumente
      
      În susținerea acțiunii, reclamantele invocă șapte motive.
      
                  1.
               
               
                  Primul motiv întemeiat pe faptul că Comisia a săvârșit o eroare de drept atunci când a constatat că garanțiile de stat acordate către A/S Femern Landanlæg au fost autorizate prin decizia de construcție și că acestea nu constituie un ajutor de stat.
               
            
                  2.
               
               
                  Al doilea motiv întemeiat pe faptul că Comisia a săvârșit o eroare de drept atunci când a constatat că ajutorul sub forma unei injecții de capital de 10 milioane DKK (care depășește cele 500 de milioane DKK autorizate prin decizia de planificare) este compatibil cu piața internă.
               
            
                  3.
               
               
                  Al treilea motiv întemeiat pe faptul că Comisia a săvârșit o eroare de drept atunci când a constatat că ajutoarele de stat către Femern A/S și către A/S Femern Landanlæg au fost autorizate prin decizia de construcție și că cele acordate către A/S Femern Landanlæg nu constituie un ajutor, în timp ce cele acordate către Femern A/S sunt compatibile cu piața internă.
               
            
                  4.
               
               
                  Al patrulea motiv întemeiat pe faptul că Comisia a săvârșit o eroare de drept atunci când a constatat că împrumuturile de stat acordate cu depășirea bugetului de 1 445 milioane DKK au fost autorizate prin decizia de planificare și că constituie un ajutor de stat compatibil cu piața internă.
               
            
                  5.
               
               
                  Al cincilea motiv întemeiat pe faptul că Comisia a săvârșit o eroare de drept atunci când a constatat că avantajele fiscale nu constituie un ajutor de stat.
               
            
                  6.
               
               
                  Al șaselea motiv întemeiat pe faptul că Comisia și-a încălcat obligația de a iniția procedura oficială de investigare în temeiul articolului 108 alineatul (2) TFUE.
               
            
                  7.
               
               
                  Al șaptelea motiv întemeiat pe faptul că Comisia și-a încălcat obligația de motivare, astfel cum este prevăzută la articolul 296 TFUE.